РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/103-21

25. март 2021. године

Б е о г р а д

З А П И С Н И К

7. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 25. МАРТА 2021. ГОДИНЕ

 Седница је почела у 13.00 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Никола Војиновић, Mаја Грбић, Дејан Кесар, Никола Кожовић, Милутин Мркоњић, Ивана Николић, Горан Пекарски, Адријана Пуповац и Милан Урошевић.

 Седници су присуствовали заменици чланова Одбора: Наташа Јовановић (заменик Милосава Милојевића), Верољуб Матић (заменик Зорана Бојанића) и Снежана Петровић (заменик Крста Јањушевића).

 Седници нису присуствовали чланови Одбора: Арђенд Бајрами, Бојан Торбица, Самир Тандић и Славенко Унковић, нити њихови заменици.

 Седници је присуствовао из Министарства грађевинарства, саобраћаја и инфраструктуре Енес Бухић, државни секретар.

 Одбор је, једногласно (12 гласова ,,за“), у складу са предлогом председника Одбора усвојио следећи

Д н е в н и р е д:

1. Разматрање Предлогa закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, који је поднела Влада (број 011-407/21 од 11. марта 2021. године).

 Пре преласка на рад према утврђеном Дневном реду, Одбор је, већином гласова (11 гласова „за“ и 1 ,,није гласао“), усвојио Записник 6. седнице Одбора одржане 18. марта 2021. године.

|  |  |
| --- | --- |
| Прва тачка Дневног реда: **Разматрање Предлогa закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, који је поднела Влада** |  |

У уводном излагању Енес Бухић, представник Министарства, је истакао да се Споразумом регулише међународна сарадња између Републике Србије и Босне и Херцеговине, а у вези одржавања и реконструкције међународних мостова који су у лошем стању. Реконструкцијом мостова решиће се проблем преласка границе људима, као и транспорт робе преко границе. Споразумом је договорено одржавање и реконструкција 11 мостова, и то од стране Републике Србије за шест, а од стране Босне и Херцеговине за пет мостова.

С обзиром да није било пријављених за дискусију чланови Одборa су се изјаснили о овој тачки дневног реда.

 Одбор је, једногласно (13 гласова ,,за“), одлучио да предложи Народној скупштини да прихвати Предлог закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине.

За известиоца Одбора на седници Народне скупштине одређенa је Катарина Ракић, председник Одбора.

На седници Одбора вођен је тонски запис.

Седница је закључена у 13.05 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић